title: Sklep Sveta 2003/202/SZVP z dne 18. marca 2003 o začetku vojaške operacije EU v Nekdanji jugoslovanski republiki Makedoniji

text:
Pomembno pravno obvestilo

|

32003D0202

Uradni list L 076 , 22/03/2003 str. 0043 - 0044

		Sklep Sveta 2003/202/SZVPz dne 18. marca 2003o začetku vojaške operacije EU v Nekdanji jugoslovanski republiki MakedonijiSVET EVROPSKE UNIJE JE –ob upoštevanju Pogodbe o Evropski uniji in zlasti člena 17(2) in člena 25 Pogodbe,ob upoštevanju Skupnega ukrepa 2003/92/SZVP z dne 27. januarja 2003 o silah Evropske unije v Nekdanji jugoslovanski republiki Makedoniji [1] in zlasti člena 3 Skupnega ukrepa,ob upoštevanju naslednjega:(1) Predsednik Trajkovski in Generalni sekretar/Visoki predstavnik sta izmenjala pismi in 13. marca je bilo prejeto novo pismo predsednika Trajkovskega, v katerem Evropsko unijo poziva k začetku operacije v Nekdanji jugoslovanski republiki Makedoniji.(2) Svet je 7. februarja 2003 sprejel odločitev o imenovanju poveljnika operacije in poveljnika oboroženih sil in o določitvi operativnega štaba sil Evropske unije v Nekdanji jugoslovanski republiki Makedoniji.(3) Politični in varnostni odbor (PVO) je 18. februarja 2003 sklenil ustanoviti Odbor držav plačnic za operacijo v Nekdanji jugoslovanski republiki Makedoniji.(4) Stalni dogovori o odnosih med EU in NATO so bili zaključeni in z NATO je bila opravljena izmenjava pisem o sprostitvi sredstev in zmogljivosti NATO za vojaško operacijo EU v Nekdanji jugoslovanski republiki Makedoniji.(5) Svet je 18. marca 2003 odobril operativni načrt, ki ga je glede na pridruženo vojaško mnenje predložil PVO.(6) Severnoatlantski Svet je sprejel odločitev o prenehanju operacije "Allied Harmony" v Nekdanji jugoslovanski republiki Makedoniji z učinkom od 31. marca 2003.(7) Trenutno potekajoča pogajanja z vlado Nekdanje jugoslovanske republike Makedonije (SOFA) se bodo predvidoma končala še pred zaključkom operacije NATO.(8) V skladu s členom 6 Protokola o položaju Danske, ki je priložen Pogodbi o Evropski uniji in Pogodbi o ustanovitvi Evropske skupnosti, Danska ne sodeluje pri oblikovanju in izvajanju odločitev in ukrepov Evropske unije, ki so obrambnega pomena. Danska ne sodeluje pri financiranju operacije –SKLENIL:Člen 1Vojaška operacija EU v Nekdanji jugoslovanski republiki Makedoniji se začne 31. marca 2003.Člen 2Poveljnik operacije se s takojšnim učinkom pooblasti za izdajo akcijskega ukaza (ACTORD) za začetek razporeditve sil še pred prenosom odgovornosti po njihovem prihodu na kraj operacij, in za začetek izvajanja misije.Člen 3Predvideno trajanje operacije EU v Nekdanji jugoslovanski republiki Makedoniji je šest mesecev. Politični in varnostni odbor na podlagi mnenja Vojaškega odbora EU (EUMC), glede na stališče poveljnika operacije in ob upoštevanju mnenja Odbora držav plačnic Svetu predloži svoje priporočilo o prenehanju operacije. Le-to sledi izdelavi ocene o doseženem napredku v smeri izpolnitve ciljev EU.Člen 4Ta sklep začne veljati z dnem sprejetja.Člen 5Ta sklep se objavi v Uradnem listu Evropske unije.V Bruslju, 18. marca 2003Za SvetPredsednikG. Papandreou[1] UL L 34, 11.2.2003, str. 26.--------------------------------------------------


title: Sklep Sveta (SZVP) 2017/1342 z dne 17. julija 2017 o spremembi in podaljšanju Sklepa 2013/233/SZVP o misiji Evropske unije za pomoč pri integriranem upravljanju libijskih meja (EUBAM Libya)

text:
               18.7.2017

               SL

               Uradni list Evropske unije

               L 185/60

         SKLEP SVETA (SZVP) 2017/1342
   z dne 17. julija 2017
   o spremembi in podaljšanju Sklepa 2013/233/SZVP o misiji Evropske unije za pomoč pri integriranem upravljanju libijskih meja (EUBAM Libya)
   SVET EVROPSKE UNIJE JE –
   ob upoštevanju Pogodbe o Evropski uniji ter zlasti člena 28, člena 42(4) in člena 43(2) Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 22. maja 2013 sprejel Sklep 2013/233/SZVP (1) o vzpostavitvi misije Evropske unije za pomoč pri integriranem upravljanju libijskih meja (EUBAM Libya).

               (2)

               Politični in varnostni odbor (PVO) se je 19. januarja 2016 dogovoril, da bo pripravil načrt za morebitno civilno sodelovanje z libijsko vlado narodne enotnosti – na njeno zahtevo – na področju skupne varnostne in obrambne politike v zvezi z reformo varnostnega sektorja, ki bi potekalo v okviru obstoječe misije EUBAM Libya in prispevalo k prizadevanjem podporne misije združenih narodov v Libiji (UNSMIL), ter na podlagi tega podaljšal mandat misije EUBAM Libya za šest mesecev. Nato je 15. februarja 2016 sprejel Sklep (SZVP) 2016/207 (2), s katerim je misijo EUBAM Libya podaljšal do 21. avgusta 2016.

               (3)

               Svet je 4. avgusta 2016 sprejel Sklep (SZVP) 2016/1339 (3), s katerim je spremenil Sklep 2013/233/SZVP in ga podaljšal do 21. avgusta 2017.

               (4)

               V izjavi z Malte, ki so jo pripravili člani Evropskega sveta, o zunanjih vidikih migracij z dne 3. februarja 2017 je bilo zlasti poudarjeno, da si je zdaj bolj kot kdaj koli prej treba prizadevati za stabilizacijo Libije in da bo Unija po svojih najboljših močeh prispevala k uresničitvi tega cilja. Za oblasti v Libiji je krepitev zmogljivosti bistvenega pomena, če želijo zagotoviti nadzor na kopenski in morski meji ter se boriti proti dejavnostim tranzita in tihotapljenja.

               (5)

               Svet je v svojih sklepih o Libiji 6. februarja 2017 zlasti ponovno potrdil, da v celoti podpira UNSMIL, in zaključil, da bo misija EUBAM Libya tudi v prihodnje sodelovala z libijskimi oblastmi in jim pomagala, da bi v prihodnje morda lahko vzpostavili civilno misijo na področju policije, pravne države in upravljanja meja, ko bodo razmere to dovoljevale.

               (6)

               PVO je 4. julija 2017 na podlagi strateškega pregleda misije sklenil podaljšati mandat misije EUBAM Libya do 31. decembra 2018.

               (7)

               Visokemu predstavniku Unije za zunanje zadeve in varnostno politiko (VP) bi bilo treba dovoliti, da Europolu, Frontexu, Združenim narodom in Interpolu v skladu s Sklepom Sveta 2013/488/EU (4) razkrije tajne podatke, pripravljene za namene misije EUBAM Libya.

               (8)

               Sklep 2013/233/SZVP bi bilo treba ustrezno spremeniti.

               (9)

               Misija EUBAM Libya se bo izvajala v razmerah, ki se lahko poslabšajo in bi lahko ovirale doseganje ciljev zunanjega delovanja Unije, kot so določeni v členu 21 Pogodbe –

         SPREJEL NASLEDNJI SKLEP:
   Člen 1
   Sklep 2013/233/SZVP se spremeni:

               (1)

               člen 2 se nadomesti z naslednjim:
               „Člen 2
               Cilji
               EUBAM Libya bo pomagala pri procesu načrtovanja celovite reforme sektorja civilne varnosti z namenom, da bi pripravili napotitev morebitne civilne misije na področju skupne varnostne in obrambne politike (SVOP).
               Cilj misije EUBAM Libya je sodelovati z libijskimi oblastmi in jim pomagati na področju upravljanja meja, preprečevanja, odkrivanja in preiskovanja kaznivih dejanj ter širšega kazenskopravnega sistema.“;

               (2)

               v členu 3 se odstavek 1 nadomesti z naslednjim:
               „1.   Za doseganje ciljev iz člena 2 misija EUBAM Libya:

                           (a)

                           obvešča EU v okviru načrtovanja morebitne civilne misije na področju SVOP na področju reforme varnostnega sektorja, pri čemer tesno sodeluje s podporno misijo združenih narodov v Libiji (UNSMIL) in prispeva k njenim prizadevanjem ter sodeluje z legitimnimi libijskimi organi in drugimi ustreznimi sogovorniki s področja varnosti;

                           (b)

                           podpira razvoj širšega okvira upravljanja meja, vključno z zagotavljanjem zmogljivosti Ministrstvu za notranjo obalno policijo (Splošna uprava za obalno varnost), ki vključuje libijsko obalno stražo, in krepitvijo stikov z legitimnimi libijskimi organi na južnih mejah;

                           (c)

                           podpira krepitev zmogljivosti in strateško načrtovanje na Ministrstvu za notranje zadeve na področju preprečevanja, odkrivanja in preiskovanja kaznivih dejanj v Tripoliju ter razvoja zmogljivosti za usklajevanje med ustreznimi libijskimi organi v boju proti organiziranemu kriminalu in terorizmu;

                           (d)

                           podpira širšo izgradnjo zmogljivosti in strateško načrtovanje pomoči na Ministrstvu za pravosodje, vključno z ustanovitvijo delovne skupine za reformo kazenskega pravosodja in morebitnih podskupin.“;

               (3)

               v členu 5 se odstavek 7 nadomesti z naslednjim:
               „7.   Civilni poveljnik operacije, vodja delegacije Unije v Libiji in vodja misije EUBAM Libya se po potrebi posvetujejo. Po potrebi se opravi posvetovanje z glavnim svetovalcem za enakost spola Evropske službe za zunanje delovanje.“;

               (4)

               v členu 6 se odstavek 7 nadomesti z naslednjim:
               „7.   Vodja misije se po potrebi usklajuje z drugimi akterji Unije na terenu. Brez poseganja v strukturo poveljevanja prejema politične smernice od vodje delegacije Unije v Libiji.“;

               (5)

               v členu 9 se odstavek 1 nadomesti z naslednjim:
               „1.   PVO, ki deluje v okviru odgovornosti Sveta in VP, politično nadzoruje misijo EUBAM Libya in jo strateško vodi. Svet pooblašča PVO za sprejemanje ustreznih odločitev za ta namen v skladu s tretjim odstavkom člena 38 PEU. To pooblastilo obsega pristojnosti za imenovanje vodje misije na predlog VP in za spreminjanje dokumentov za načrtovanje. Za odločanje o ciljih in prenehanju delovanja misije EUBAM Libya je še naprej pristojen Svet.“;

               (6)

               v členu 11 se odstavek 4 nadomesti z naslednjim:
               „4.   Osebje misije EUBAM Libya pred začetkom dela opravi obvezno varnostno usposabljanje v skladu z dokumenti za načrtovanje. Osebju se na območju operacij poleg tega zagotavlja redno osvežitveno usposabljanje, ki ga organizira uradnik za varnost misije.“;

               (7)

               v členu 13(1) se zadnji odstavek nadomesti z naslednjim:
               „Referenčni finančni znesek za kritje odhodkov, povezanih z misijo EUBAM Libya v obdobju od 22. avgusta 2016 do 30. novembra 2017, je 17 000 000 EUR.“;

               (8)

               v členu 15 se odstavek 4 nadomesti z naslednjim:
               „4.   VP je pooblaščen, da Europolu in Frontexu v skladu s Sklepom 2013/488/EU razkrije tajne podatke EU, pripravljene za namene misije EUBAM Libya.“;

               (9)

               v členu 15 se doda naslednji odstavek:
               „5.   VP je pooblaščen, da Združenim narodom v skladu s Sklepom 2013/488/EU razkrije tajne podatke EU do stopnje ‚RESTREINT UE/EU RESTRICTED‘, pripravljene za namene misije EUBAM Libya.
               6.   VP je pooblaščen, da Interpolu v skladu s Sklepom 2013/488/EU razkrije tajne podatke EU, pripravljene za namene misije EUBAM Libya. Do sklenitve sporazuma med Unijo in Interpolom lahko misija EUBAM Libya tovrstne podatke razkrije državnim centralnim uradom Interpola v državah članicah, in sicer v skladu z dogovori, ki jih skleneta civilni poveljnik operacije in vodja zadevnega državnega centralnega urada.
               7.   VP je pooblaščen, da sklepa dogovore, potrebne za izvajanje določb o izmenjavi podatkov iz tega člena.
               8.   VP lahko pooblastila za razkritje podatkov in možnost sklepanja dogovorov iz tega člena prenese na podrejene osebe, na civilnega poveljnika operacije in/ali na vodjo misije.“;

               (10)

               v členu 16 se drugi odstavek nadomesti z naslednjim:
               „Uporablja se do 31. decembra 2018.“

         Člen 2
   Ta sklep začne veljati na dan sprejetja.

      V Bruslju, 17. julija 2017

            Za Svet

            Predsednica

         F. MOGHERINI

      (1)  Sklep Sveta 2013/233/SZVP z dne 22. maja 2013 o misiji Evropske unije za pomoč pri integriranem upravljanju libijskih meja (EUBAM Libya) (UL L 138, 24.5.2013, str. 15).

      (2)  Sklep Sveta (SZVP) 2016/207 z dne 15. februarja 2016 o spremembi Sklepa 2013/233/SZVP o misiji Evropske unije za pomoč pri integriranem upravljanju libijskih meja (EUBAM Libya) (UL L 39, 16.2.2016, str. 45).

      (3)  Sklep Sveta (SZVP) 2016/1339 z dne 4. avgusta 2016 o spremembi in podaljšanju Sklepa 2013/233/SZVP o misiji Evropske unije za pomoč pri integriranem upravljanju libijskih meja (EUBAM Libya) (UL L 212, 5.8.2016, str. 111).

      (4)  Sklep Sveta 2013/488/EU z dne 23. septembra 2013 o varnostnih predpisih za varovanje tajnih podatkov EU (UL L 274, 15.10.2013, str. 1).


title: 2013/549/EU: Sklep Evropskega parlamenta z dne 17. aprila 2013 o razrešnici glede izvrševanja splošnega proračuna Evropske unije za proračunsko leto 2011, oddelek VIII – Evropski varuh človekovih pravic

text:
               16.11.2013

               SL

               Uradni list Evropske unije

               L 308/133

      SKLEP EVROPSKEGA PARLAMENTA

   z dne 17. aprila 2013
   o razrešnici glede izvrševanja splošnega proračuna Evropske unije za proračunsko leto 2011, oddelek VIII – Evropski varuh človekovih pravic
   (2013/549/EU)
   EVROPSKI PARLAMENT,

               —

               ob upoštevanju splošnega proračuna Evropske unije za proračunsko leto 2011 (1),

               —

               ob upoštevanju konsolidiranega zaključnega računa Evropske unije za proračunsko leto 2011 (COM(2012) 436 – C7-0231/2012) (2),

               —

               ob upoštevanju letnega poročila Računskega sodišča o izvrševanju proračuna za proračunsko leto 2011 z odgovori institucij (3),

               —

               ob upoštevanju izjave o zanesljivosti (4) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2011 v skladu s členom 287 Pogodbe o delovanju Evropske unije pripravilo Računsko sodišče,

               —

               ob upoštevanju člena 314(10) ter členov 317, 318 in 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (5), zlasti členov 50, 86, 145, 146 in 147 Uredbe,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (6), zlasti členov 164, 165 in 166 Uredbe,

               —

               ob upoštevanju člena 77 in Priloge VI Poslovnika,

               —

               ob upoštevanju poročila Odbora za proračunski nadzor (A7-0094/2013),

               1.

               podeli razrešnico Evropskemu varuhu človekovih pravic glede izvrševanja splošnega proračuna za proračunsko leto 2011;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in priloženo resolucijo posreduje Svetu, Komisiji, Sodišču Evropske unije, Računskemu sodišču, Evropskemu varuhu človekovih pravic in Evropskemu nadzorniku za varstvo podatkov ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL L 68, 15.3.2011.

      (2)  UL C 348, 14.11.2012, str. 1.

      (3)  UL C 344, 12.11.2012, str. 1.

      (4)  UL C 348, 14.11.2012, str. 130.

      (5)  UL L 248, 16.9.2002, str. 1.

      (6)  UL L 298, 26.10.2012, str. 1.

         RESOLUCIJA EVROPSKEGA PARLAMENTA

      z dne 17. aprila 2013
      s pripombami, ki so del sklepa o razrešnici glede izvrševanja splošnega proračuna Evropske unije za proračunsko leto 2011, oddelek VIII – Evropski varuh človekovih pravic
      EVROPSKI PARLAMENT,

                  —

                  ob upoštevanju splošnega proračuna Evropske unije za proračunsko leto 2011 (1),

                  —

                  ob upoštevanju konsolidiranega zaključnega računa Evropske unije za proračunsko leto 2011 (COM(2012) 436 – C7-0231/2012) (2),

                  —

                  ob upoštevanju letnega poročila Računskega sodišča o izvrševanju proračuna za proračunsko leto 2011 z odgovori institucij (3),

                  —

                  ob upoštevanju izjave o zanesljivosti (4) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2011 v skladu s členom 287 Pogodbe o delovanju Evropske unije pripravilo Računsko sodišče,

                  —

                  ob upoštevanju člena 314(10) ter členov 317, 318 in 319 Pogodbe o delovanju Evropske unije,

                  —

                  ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (5), zlasti členov 50, 86, 145, 146 in 147 Uredbe,

                  —

                  ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (6), zlasti členov 164, 165 in 166 Uredbe,

                  —

                  ob upoštevanju člena 77 in Priloge VI Poslovnika,

                  —

                  ob upoštevanju poročila Odbora za proračunski nadzor (A7-0094/2013),

                  1.

                  z zadovoljstvom ugotavlja, da je Računsko sodišče v svojem letnem poročilu za leto 2011 navedlo, da ni ugotovilo znatnih pomanjkljivosti v zvezi z revidiranimi tematikami, ki so se nanašale na človeške vire in javna naročila Evropskega varuha človekovih pravic;

                  2.

                  pozdravlja dejstvo, da je Računsko sodišče na podlagi revizijskega dela sklenilo, da v skupnih plačilih za upravne in druge odhodke institucij in organov za leto, ki se je končalo 31. decembra 2011, ni bilo pomembnih napak;

                  3.

                  poudarja, da je proračun Evropskega varuha človekovih pravic povsem administrativen in je v letu 2011 znašal 9 427 395 EUR, pri čemer je bilo 7 318 795 EUR dodeljenih naslovu 1 (odhodki, povezani z osebjem, zaposlenim pri instituciji), 1 469 200 EUR naslovu 2 (stavbe, oprema in drugi odhodki iz poslovanja) in 639 400 EUR za naslov 3 (odhodki iz naslova posebnih funkcij, ki jih opravlja institucija);

                  4.

                  ugotavlja, da je bilo 92,54 % skupnih proračunskih sredstev prevzetih (89,65 % v letu 2010) in 85,62 % plačanih (84,03 % v letu 2010) ter pozdravlja izboljšanje stopnje porabe; poziva k nadaljnjim prizadevanjem za izboljšanje stopnje izvrševanja in za spremljanje opravljenih sprememb;

                  5.

                  poziva, da je treba nemudoma izboljšati finančno načrtovanje ter tako zagotoviti bolj učinkovito izvajanje proračuna;

                  6.

                  pohvali letni načrt upravljanja Evropskega varuha človekovih pravic za leto 2011, v katerega so vključeni ključni kazalniki uspešnosti za merjenje uspešnosti urada pri doseganju njegovih ciljev;

                  7.

                  poziva varuha človekovih pravic, naj v naslednje letno poročilo o dejavnostih vnese neuporabljeno stopnjo storitev tolmačenja, najetih v tem letu;

                  8.

                  pozdravlja sklepe notranjega revizorja, da je Evropski varuh človekovih pravic izvedel dve od treh priporočil za izboljšanje svojega notranjega upravljanja in kontrolnih postopkov pri obdelavi plačilnih zahtev; poudarja, da je izboljšanje pravočasnih povratnih informacij o aktualnih plačilih še vedno nujno; poziva, naj se tretje priporočilo, ki vključuje bolj pravočasne povratne informacije o aktualnih plačilih, nemudoma izvede;

                  9.

                  poziva k trajnemu povečanju odstotka odločitev o sprejemljivosti, sprejetih v enem mesecu od prejema pritožbe, ki je v letu 2011 doseglo 70 %; meni, da prestrukturiranje urada Evropskega varuha človekovih pravic, ki se je začelo na začetku leta 2012, in bolj racionalizirani postopki registracije lahko prispevajo k boljšemu delovanju oddelka za pritožbe v naslednjih letih;

                  10.

                  z zaskrbljenostjo ugotavlja, da se povprečno trajanje preiskav v letu 2011 podaljšuje, saj se samo 66 % primerov razreši v 12 mesecih in 80 % primerov v 18 mesecih; poziva k bistvenemu izboljšanju tega odstotka; poziva varuha, naj pojasni, kolikšen odstotek primerov vključuje več kot en krog preiskav in kdaj je nujno opraviti drugi krog preiskav;

                  11.

                  poziva varuha, naj s ciljem skrajšanja trajanja postopkov vključi v svoje letno poročilo navedbo odstotka virov, ki vplivajo na obravnavo pritožb s strani javnosti, in ukrepe, za katere misli, da so nujni za hitrejše in učinkovitejše storitve, zlasti s prerazporeditvijo virov;

                  12.

                  poziva Evropskega varuha človekovih pravic, naj v svojem letnem poročilu opredeli načine stika z državljani Unije in znesek proračunskih sredstev, ki jih porabi za ta namen;

                  13.

                  poziva urad Evropskega varuha človekovih pravic, naj v naslednjem letnem poročilu o dejavnostih vključi izčrpno tabelo o vseh človeških virih, ki so na voljo varuhu, tako da jih razčleni po kategoriji, stopnji, spolu, sodelovanju v poklicnem usposabljanju in nacionalnosti ter zagotovi vse dokumente, zahtevane za predhodno leto;

                  14.

                  poudarja, da je bilo letno poročilo o dejavnostih Evropskega varuha človekovih pravic za leto 2011 sprejeto na plenarnem zasedanju v oktobru 2012 in je zadovoljen z ugotovitvami, navedenimi v poročilu.

         (1)  UL L 68, 15.3.2011.

         (2)  UL C 348, 14.11.2012, str. 1.

         (3)  UL C 344, 12.11.2012, str. 1.

         (4)  UL C 348, 14.11.2012, str. 130.

         (5)  UL L 248, 16.9.2002, str. 1.

         (6)  UL L 298, 26.10.2012, str. 1.


title: Postopek pridružitvenih odborov in zahteva za ugotavljanje sklepčnosti (razlaga členov 47 in 149(4)) Sklep Evropskega parlamenta z dne 19. februarja 2009 o razlagi členov 47 in 149(4) Poslovnika Parlamenta o postopku pridruženih odborov in zahtevi za ugotavljanje sklepčnosti

text:
               25.3.2010

               SL

               Uradni list Evropske unije

               CE 76/93

         Četrtek, 19. februarja 2009Postopek pridružitvenih odborov in zahteva za ugotavljanje sklepčnosti (razlaga členov 47 in 149(4))
   P6_TA(2009)0080
   Sklep Evropskega parlamenta z dne 19. februarja 2009 o razlagi členov 47 in 149(4) Poslovnika Parlamenta o postopku pridruženih odborov in zahtevi za ugotavljanje sklepčnosti
   2010/C 76 E/18

      Evropski parlament,
   ob upoštevanju pisma predsednika Odbora za ustavne zadeve z dne 27. januarja 2009 in 13. februarja 2009,
   ob upoštevanju člena 201 svojega Poslovnika,

               1.

               sklene, da se členu 47 doda sledeča razlaga:
               „Pri postopku privolitve iz člena 75 ni mogoče uporabiti postopka pridruženih odborov iz člena 47 za namene pregleda mednarodnega sporazuma po členu 83.“;

               2.

               sklene, da se členu 149(4) doda sledeča razlaga:
               „Poslanci, ki so vložili zahtevo za ugotavljanje sklepčnosti, morajo biti prisotni v sejni dvorani, ko se ta zahteva vloži.“;

               3.

               naroči svojemu predsedniku, naj ta sklep posreduje v vednost Svetu in Komisiji.


title: 2004/541/: 2004/541/ES:#Sklep Sveta z dne 5. julija 2004 o treh predstavnikih zainteresirane strani in njihovih namestnikih v upravi Evropske agencije za varnost omrežij in informacij

text:
               10.7.2004

               SL

               Uradni list Evropske unije

               L 240/6

      SKLEP SVETA

   z dne 5. julija 2004
   o treh predstavnikih zainteresirane strani in njihovih namestnikih v upravi Evropske agencije za varnost omrežij in informacij
   (2004/541/ES)
   SVET EVROPSKE UNIJE JE –
   upoštevajoč pogodbo o ustanovitvi Evropske skupnosti,
   upoštevajoč Uredbo (ES) št. 460/2004 Evropskega parlamenta in Sveta z dne 10. marca 2004 o ustanovitvi Evropske agencije za varnost omrežij in informacij (1), v nadaljevanju imenovane Agencija, in zlasti člena 6 Uredbe,
   upoštevajoč predlog Komisije z dne 28. maja 2004,
   ob upoštevanju naslednjega:

               (1)

               Člen 6 navedene uredbe navaja, da bodo upravo Evropske agencije za varnost omrežij in informacij (Agencija) sestavljali po en predstavnik posamezne države članice in trije predstavniki Komisije, poleg tega pa še trije predstavniki, ki jih predlaga Komisija in imenuje Svet, brez pravice do glasovanja, od katerih vsak zastopa eno od naslednjih skupin:

                           (a)

                           industrijo informacijskih in komunikacijskih tehnologij;

                           (b)

                           skupine potrošnikov;

                           (c)

                           akademske strokovnjake s področja varnosti omrežij in informacij.

               (2)

               Komisija je povabila države članice, da v upravo imenujejo predstavnike iz svoje države in njihove namestnike, ki jih bodo zastopali v primeru njihove odsotnosti.

               (3)

               Da bi Agencija lahko nemudoma začela delati, mora biti uprava Agencije kar najhitreje pripravljena za delovanje –

         SKLENIL NASLEDNJE:
   Edini člen
   Seznam treh predstavnikov zainteresirane strani in njihovih namestnikov v upravi Evropske agencije za varnost omrežij in informacij:

               Člani

               Namestniki

               Industrija informacijskih in komunikacijskih tehnologij

               Mark MacGann

               Berit Svendsen

               Skupine potrošnikov

               Markus Bautsch

               Jim Murray

               Akademski strokovnjaki s področja varnosti omrežij in informacij

               Kai Rannenberg

               Niko Schlammberger

      V Bruslju, 5. julija 2004

            Za Svet

            Predsednik

         G. ZALM

      (1)  UL L 77, 13.3.2004, str. 1.


title: Sklep (EU) 2015/44 Evropskega parlamenta in Sveta z dne 17. decembra 2014 o uporabi sredstev Evropskega sklada za prilagoditev globalizaciji v skladu s točko 13 Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju (vloga EGF/2013/014 FR/Air France iz Francije)

text:
               14.1.2015

               SL

               Uradni list Evropske unije

               L 8/18

         SKLEP (EU) 2015/44 EVROPSKEGA PARLAMENTA IN SVETA
   z dne 17. decembra 2014
   o uporabi sredstev Evropskega sklada za prilagoditev globalizaciji v skladu s točko 13 Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju
   (vloga EGF/2013/014 FR/Air France iz Francije)
   EVROPSKI PARLAMENT IN SVET EVROPSKE UNIJE STA –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1927/2006 Evropskega parlamenta in Sveta z dne 20. decembra 2006 o ustanovitvi Evropskega sklada za prilagoditev globalizaciji (1) in zlasti člena 12(3),
   ob upoštevanju Uredbe (EU) št. 1309/2013 Evropskega parlamenta in Sveta z dne 17. decembra 2013 o Evropskem skladu za prilagoditev globalizaciji (2014–2020) in razveljavitvi Uredbe (ES) št. 1927/2006 (2),
   ob upoštevanju Uredbe Sveta (EU, Euratom) št. 1311/2013 z dne 2. decembra 2013 o večletnem finančnem okviru za obdobje 2014–2020 (3) in zlasti člena 12,
   ob upoštevanju Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju (4) ter zlasti točke 13,
   ob upoštevanju predloga Evropske komisije,
   ob upoštevanju naslednjega:

               (1)

               Evropski sklad za prilagoditev globalizaciji (ESPG) je bil ustanovljen za zagotavljanje dodatne podpore delavcem, ki so postali presežni zaradi velikih strukturnih sprememb v svetovnih trgovinskih tokovih, ki so posledica globalizacije, ter za pomoč pri njihovi ponovni vključitvi na trg dela.

               (2)

               Sredstva ESPG ne presegajo najvišjega letnega zneska 150 milijonov EUR (cene iz leta 2011), kot je določeno v členu 12 Uredbe (EU, Euratom) št. 1311/2013.

               (3)

               Francija je 20. decembra 2013 predložila vlogo za uporabo sredstev ESPG v zvezi z odpuščanjem v družbi Air France in jo do 24. julija 2014 dopolnjevala z dodatnimi informacijami. Vloga izpolnjuje zahteve za določitev finančnih prispevkov iz člena 10 Uredbe (ES) št. 1927/2006. Komisija zato predlaga uporabo zneska 25 937 813 EUR.

               (4)

               Zato bi bilo treba uporabiti sredstva ESPG, da se zagotovi finančni prispevek za vlogo, ki jo je predložila Francija –

         SPREJELA NASLEDNJI SKLEP:
   Člen 1
   V splošnem proračunu Evropske unije za proračunsko leto 2014 se iz Evropskega sklada za prilagoditev globalizaciji uporabi vsota 25 937 813 EUR v odobritvah za prevzem obveznosti in odobritvah plačil.
   Člen 2
   Ta sklep se objavi v Uradnem listu Evropske unije.

      V Strasbourgu, 17. decembra 2014

            Za Evropski parlament

            Predsednik

         M. SCHULZ

            Za Svet

            Predsednik

         B. DELLA VEDOVA

      (1)  UL L 406, 30.12.2006, str. 1.

      (2)  UL L 347, 20.12.2013, str. 855.

      (3)  UL L 347, 20.12.2013, str. 884.

      (4)  UL C 373, 20.12.2013, str. 1.


title: Sklep Evropskega parlamenta (EU, Euratom) 2016/1460 z dne 28. aprila 2016 o razrešnici glede izvrševanja splošnega proračuna Evropske unije za proračunsko leto 2014, oddelek III – Komisija

text:
               14.9.2016

               SL

               Uradni list Evropske unije

               L 246/25

         SKLEP EVROPSKEGA PARLAMENTA (EU, EURATOM) 2016/1460
   z dne 28. aprila 2016
   o razrešnici glede izvrševanja splošnega proračuna Evropske unije za proračunsko leto 2014, oddelek III – Komisija
   EVROPSKI PARLAMENT,

               —

               ob upoštevanju splošnega proračuna Evropske unije za proračunsko leto 2014 (1),

               —

               ob upoštevanju konsolidiranega zaključnega računa Evropske unije za proračunsko leto 2014 (COM(2015) 377 – C8-0199/2015) (2),

               —

               ob upoštevanju poročila Komisije o nadaljnjem ukrepanju na podlagi razrešnice za proračunsko leto 2013 (COM(2015) 505) in delovnih dokumentov služb Komisije, priloženih temu poročilu (SWD(2015) 194, SWD(2015) 195),

               —

               ob upoštevanju sporočila Komisije z dne 3. junija 2015 z naslovom „Zbirno poročilo o dosežkih Komisije pri upravljanju v letu 2014“ (COM(2015) 279) in njegovih prilog,

               —

               ob upoštevanju letnega poročila Komisije o oceni financ Unije glede na dosežene rezultate (COM(2015) 313) in delovnih dokumentov služb Komisije, priloženih temu poročilu (SWD(2015) 124, SWD(2015) 125),

               —

               ob upoštevanju letnega poročila Komisije organu, ki da razrešnico, o notranjih revizijah, opravljenih leta 2014 (COM(2015) 441), in delovnega dokumenta služb Komisije, ki mu je priložen (SWD(2015) 170),

               —

               ob upoštevanju letnega poročila Računskega sodišča glede izvrševanja proračuna za proračunsko leto 2014 z odgovori institucij (3) in posebnih poročil Računskega sodišča,

               —

               ob upoštevanju izjave o zanesljivosti (4) računovodskih izkazov ter o zakonitosti in pravilnosti z njimi povezanih transakcij, ki jo je za proračunsko leto 2014 v skladu s členom 287 Pogodbe o delovanju Evropske unije predložilo Računsko sodišče,

               —

               ob upoštevanju priporočila Sveta z dne 12. februarja 2016 o podelitvi razrešnice Komisiji glede izvrševanja proračuna za proračunsko leto 2014 (05583/2016 – C8-0042/2016),

               —

               ob upoštevanju sporočila Komisije Evropskemu parlamentu, Svetu in Računskemu sodišču o zaščiti proračuna EU do konca leta 2014 z dne 8. oktobra 2015 (COM(2015) 503),

               —

               ob upoštevanju členov 317, 318 in 319 Pogodbe o delovanju Evropske unije,

               —

               ob upoštevanju člena 106a Pogodbe o ustanovitvi Evropske skupnosti za atomsko energijo,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (5), zlasti členov 62, 164, 165 in 166,

               —

               ob upoštevanju člena 93 in Priloge V Poslovnika,

               —

               ob upoštevanju poročila Odbora za proračunski nadzor in mnenj drugih zadevnih odborov (A8-0140/2016),

               A.

               ker Komisija v skladu s členom 17(1) Pogodbe o Evropski uniji izvršuje proračun in upravlja programe in ker v skladu s členom 317 Pogodbe o delovanju Evropske unije proračun izvršuje v sodelovanju z državami članicami, na lastno odgovornost in v skladu z načelom dobrega finančnega poslovodenja;

               1.

               podeli razrešnico Komisiji glede izvrševanja splošnega proračuna Evropske unije za proračunsko leto 2014;

               2.

               navaja svoje pripombe v resoluciji, ki je del sklepov o razrešnici glede izvrševanja splošnega proračuna Evropske unije za proračunsko leto 2014, oddelek III – Komisija in izvajalske agencije, ter v resoluciji z dne 28. aprila 2016. o posebnih poročilih Evropskega računskega sodišča v okviru razrešnice Komisiji za proračunsko leto 2014 (6);

               3.

               naroči svojemu predsedniku, naj ta sklep in resolucijo, ki je del sklepa, posreduje Svetu, Komisiji, Računskemu sodišču in Evropski investicijski banki, nacionalnim parlamentom ter nacionalnim in regionalnim revizijskim institucijam držav članic in poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL L 51, 20.2.2014.

      (2)  UL C 377, 13.11.2015, str. 1.

      (3)  UL C 373, 10.11.2015, str. 1.

      (4)  UL C 377, 13.11.2015, str. 146.

      (5)  UL L 298, 26.10.2012, str. 1.

      (6)  Sprejeta besedila z navedenega dne, P8_TA(2016)0148 (glej stran 91 tega Uradnega lista).


title: 2007/215/ES: Sklep Sveta z dne 29. januarja 2007 o spremembi Sklepa Sveta 2004/676/ES o Kadrovskih predpisih Evropske obrambne agencije

text:
               5.4.2007

               SL

               Uradni list Evropske unije

               L 95/21

      SKLEP SVETA

   z dne 29. januarja 2007
   o spremembi Sklepa Sveta 2004/676/ES o Kadrovskih predpisih Evropske obrambne agencije
   (2007/215/ES)
   SVET EVROPSKE UNIJE JE –
   ob upoštevanju Skupnega ukrepa Sveta 2004/551/SZVP (1) z dne 12. julija 2004 o ustanovitvi Evropske obrambne agencije in predvsem člena 11(3)(3.1) Skupnega ukrepa,
   ob upoštevanju Sklepa Sveta 2004/676/ES (2) z dne 24. septembra 2004 o Kadrovskih predpisih Evropske obrambne agencije in predvsem člena 170(2) Sklepa,
   ob upoštevanju predloga usmerjevalnega odbora Evropske obrambne agencije,
   ob upoštevanju naslednjega:

               (1)

               Da bi v evropski javni upravi zagotovili bolj usklajen pristop k človeškim virom, bi bilo treba določbe Kadrovskih predpisov Evropske obrambne agencije uskladiti z ustreznimi določbami Kadrovskih predpisov za uradnike Evropskih skupnosti in pogoji za zaposlitev drugih uslužbencev Evropskih skupnosti, zlasti kar zadeva določbe glede nadomestila za selitev, odpravnine, otroškega dodatka, spoštovanja načela nediskriminacije in pravic, predvidenih za uslužbence, ki so imenovani za vodjo enote, direktorja ali generalnega direktorja. Iz istega razloga je treba upoštevati izkušnje, pridobljene pri uporabi zgoraj navedenih določb Kadrovskih predpisov za uradnike Evropskih skupnosti in pogojev za zaposlitev drugih uslužbencev Evropskih skupnosti.

               (2)

               Določbe Kadrovskih predpisov Evropske obrambne agencije je treba uskladiti z ustreznimi določbami Kadrovskih predpisov za uradnike Evropskih skupnosti in pogoji za zaposlitev drugih uslužbencev Evropskih skupnosti, ob tem pa upoštevati pravice uslužbencev Evropske obrambne agencije, ki so jih pridobili pred začetkom veljavnosti teh sprememb, ter upoštevati njihova upravičena pričakovanja.

               (3)

               Od sprejetja Kadrovskih predpisov Evropske obrambne agencije leta 2004 je bilo v njegovem besedilu odkritih več nedoslednosti. Treba jih je popraviti.

               (4)

               Zato bi bilo treba Kadrovske predpise Evropske obrambne agencije iz Sklepa 2004/676/ES ustrezno spremeniti –

         SKLENIL:
   Člen 1
   Sklep Sveta 2004/676/ES se spremeni, kakor sledi:

               1.

               v členu 5(4) se prvi pododstavek nadomesti z naslednjim:
               „4.   Za namene odstavka 1 je invalid oseba s trajno, ali verjetno trajno, fizično ali psihično prizadetostjo. Prizadetost se ugotovi skladno s postopkom, določenim v členu 37.“;

               2.

               člen 10(2) se nadomesti z naslednjim:
               „2.   Začasni uslužbenec brez dovoljenja OPSP, ne sme sprejemati nobenih časti, odlikovanj, uslug, daril ali kakršnega koli plačila od katere koli vlade ali drugega vira zunaj Agencije, razen za delo, ki ga je opravil pred imenovanjem ali v času izrednega dopusta zaradi izpolnjevanja vojaške ali druge obveznosti do države ter v zvezi s takšno obveznostjo.“;

               3.

               v členu 21 se drugi odstavek nadomesti z naslednjim:
               „Določbe prejšnjega odstavka se ne uporabljajo za začasnega uslužbenca ali nekdanjega začasnega uslužbenca, ki pred odborom za pritožbe ali pred disciplinsko komisijo priča o zadevi, ki se nanaša na začasnega uslužbenca ali nekdanjega začasnega uslužbenca.“;

               4.

               člen 27(1)(b) se nadomesti z naslednjim:

                           „(b)

                           je začasni uslužbenec iste informacije predhodno razkril Agenciji in se je strinjal z rokom, ki ga je ta, glede na zapletenost zadeve, določila za sprejetje ustreznega ukrepa. O tem roku se začasni uslužbenec obvesti v šestdesetih dneh.“;

               5.

               člen 36 se spremeni:

                           (a)

                           v odstavku 1 se doda naslednji pododstavek:
                           „Nobeno delovno mesto ni rezervirano za državljane ene od držav članic.“;

                           (b)

                           v odstavku 2 se točka (e) nadomesti z naslednjim:

                                       „(e)

                                       predloži dokazila o dobrem znanju enega od jezikov sodelujočih držav članic in o zadovoljivem znanju drugega jezika sodelujočih držav članic v obsegu, ki omogoča opravljanje dela.“;

               6.

               člen 39 se spremeni:

                           (a)

                           obstoječi odstavek 2 se preštevilči v odstavek 3;

                           (b)

                           doda se naslednji novi odstavek 2:
                           „2.   Začasni uslužbenec, ki je v svojem razredu dve leti na eni stopnji, samodejno napreduje v naslednjo stopnjo tega razreda.
                           Če je začasni uslužbenec imenovan za vodjo enote, direktorja ali generalnega direktorja in pod pogojem, da je svoje nove naloge prvih devet mesecev opravljal uspešno, se mu za nazaj, od začetka veljavnosti imenovanja, prizna povišanje za eno stopnjo v njegovem razredu. Zaradi tega povišanja se njegova osnovna mesečna plača zviša za odstotek med prvo in drugo stopnjo vsakega razreda.“;

               7.

               črta se drugi odstavek člena 40;

               8.

               črta se odstavek 9 člena 59;

               9.

               člen 63(2) se nadomesti z naslednjim:
               „2.   Nadomestilo za selitev iz člena 6 Priloge V pripada začasnim uslužbencem, ki so zaključili štiri leta službe. Začasnemu uslužbencu, ki je dopolnil več kot eno leto toda manj kot štiri leta službe, pripada nadomestilo za selitev, sorazmerno z dobo služenja, pri čemer se nedopolnjena leta ne upoštevajo.“;

               10.

               v Prilogi V se doda naslednji člen:
               „Člen 2a
               Ne glede na člen 2(1) se otroški dodatek nadomesti z naslednjimi zneski za naslednja obdobja:

                           1.2.2007–31.12.2007

                           302,35 EUR

                           1.1.2008–31.12.2008

                           315,53 EUR

                     Zgoraj navedena lestvica se pregleda ob vsakem popravku osebnih prejemkov, ki se opravi na podlagi člena 59 Kadrovskih predpisov.“;

               11.

               v Prilogi V se člen 3(2) nadomesti z naslednjim besedilom:
               „2.   Za vsakega vzdrževanega otroka v smislu člena 2(2), ki je mlajši od petih let ali se še ne šola redno v osnovni ali srednji šoli, znaša dodatek kot sledi:

                           1.2.2007–31.8.2007

                           48,17 EUR

                           1.9.2007–31.8.2008

                           64,24 EUR

                           1.9.2008 in naprej

                           80,30 EUR

                     Zgoraj navedena lestvica se pregleda ob vsakem popravku osebnih prejemkov, ki se opravi na podlagi člena 59 Kadrovskih predpisov.“;

               12.

               v Prilogi VI se člen 1 nadomesti z naslednjim:
               „Člen 1
               1.   Uslužbenec, katerega delovno razmerje preneha drugače kot zaradi smrti ali invalidnosti, ima ob prenehanju dela pravico do:

                           (a)

                           odpravnine v višini trikratnega zneska, odtegnjenega od njegove osnovne plače za pokojninske prispevke, po odbitku katerega koli zneska, izplačanega po členih 90 in 131 Kadrovskih predpisov, če je delal manj kot eno leto;

                           (b)

                           v drugih primerih ima pravico:

                                       1.

                                       da se na dejanski datum prenosa ažuriran aktuarski ekvivalent njegovih pravic do starostne pokojnine, pridobljenih v Agenciji, prenese v pokojninski sklad uprave ali organizacije, ali v pokojninski sklad, v katerem pridobiva pokojninske pravice zaradi opravljanja dejavnosti kot zaposlena ali samozaposlena oseba; ali

                                       2.

                                       da se aktuarski ekvivalent teh pravic plača zasebni zavarovalnici ali pokojninskemu skladu po lastni izbiri, pod pogojem, da to podjetje ali sklad zagotavlja:

                                                   (i)

                                                   da ne bo vračila kapitala;

                                                   (ii)

                                                   da se bo mesečni dohodek izplačeval najprej po šestdesetem in najkasneje po petinšestdesetem letu starosti;

                                                   (iii)

                                                   da so vključene določbe glede vsote, ki se mora izplačati po smrti upravičenca, ali družinskih pokojnin;

                                                   (iv)

                                                   da se prenos v drugo zavarovalnico ali drug sklad dovoli samo, če tak sklad izpolnjuje pogoje, določene v točkah (i), (ii) in (iii).

                     2.   Z odstopanjem od odstavka 1(b) ima uslužbenec, ki je od začetka dela zaradi vzpostavitve ali ohranitve pokojninskih pravic plačeval v nacionalni pokojninski sistem, zasebno zavarovalno shemo ali pokojninski sklad po lastni izbiri, ki izpolnjuje pogoje iz odstavka 1, in katerega delovno razmerje ne preneha zaradi smrti ali invalidnosti, ob prenehanju dela pravico do odpravnine v višini aktuarske vrednosti njegovih pokojninskih pravic, pridobljenih med zaposlitvijo v EDA. V teh primerih se od odpravnine odštejejo izplačila za vzpostavitev ali ohranitev njegovih pokojninskih pravic v nacionalni pokojninski shemi ob uporabi člena 90 ali 131.
               3.   Če se uslužbenčevo delovno razmerje prekine z odstranitvijo z delovnega mesta, se odpravnina, ki se izplača ali aktuarski ekvivalent, ki se prenese, odvisno od primera, določi glede na odločitev, sprejeto v skladu s členom 146 Kadrovskih predpisov.“

         Člen 2
   Ta sklep začne učinkovati na dan sprejetja. Objavi se v Uradnem listu Evropske unije.

      V Bruslju, 29. januarja 2007

            Za Svet

            Predsednik

         Horst SEEHOFER

      (1)  UL L 245, 17.7.2004, str. 17.

      (2)  UL L 310, 7.10.2004, str. 9.


title: 2010/611/EU: Sklep Komisije z dne 8. oktobra 2010 o spremembi Sklepa 2006/241/ES v zvezi z uvozi gvana s poreklom z Madagaskarja (notificirano pod dokumentarno številko C(2010) 6798)  Besedilo velja za EGP

text:
               9.10.2010

               SL

               Uradni list Evropske unije

               L 266/62

         SKLEP KOMISIJE
   z dne 8. oktobra 2010
   o spremembi Sklepa 2006/241/ES v zvezi z uvozi gvana s poreklom z Madagaskarja
   (notificirano pod dokumentarno številko C(2010) 6798)
   (Besedilo velja za EGP)
   (2010/611/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 97/78/ES z 18. decembra 1997 o določitvi načel, ki urejajo organizacijo veterinarskih pregledov proizvodov, ki vstopajo v Skupnost iz tretjih držav (1), in zlasti člena 22(6) Direktive,
   ob upoštevanju naslednjega:

               (1)

               Odločba Komisije 2006/241/ES s 24. marca 2006 o nekaterih ukrepih zaščite v zvezi z nekaterimi proizvodi živalskega izvora, razen ribiških proizvodov, s poreklom z Madagaskarja (2) prepoveduje uvoz v Unijo proizvodov živalskega izvora, razen ribiških proizvodov in polžev, s poreklom z Madagaskarja.

               (2)

               Madagaskar je izrazil zanimanje za izvoz gvana v Unijo.

               (3)

               Uredba (ES) št. 1774/2002 Evropskega parlamenta in Sveta z dne 3. oktobra 2002 o določitvi zdravstvenih pravil za živalske stranske proizvode, ki niso namenjeni prehrani ljudi (3), določa, da sta uvoz in tranzit živalskih stranskih proizvodov in predelanih proizvodov prepovedana, razen v skladu z navedeno uredbo.

               (4)

               Po Uredbi (ES) št. 1774/2002 je gnoj snov iz kategorije 2. Opredelitev gnoja iz Priloge I k navedeni uredbi zajema gvano, ki je lahko nepredelan ali predelan v skladu s poglavjem III Priloge VIII k navedeni uredbi. Del III navedenega poglavja določa, da za dajanje na trg gvana ne veljajo nobeni pogoji v zvezi z zdravstvenim varstvom živali.

               (5)

               Uredba (ES) št. 1774/2002 določa, da določbe, ki se uporabljajo za uvoz proizvodov iz prilog VII in VIII k navedeni uredbi iz tretjih držav, ne smejo biti bolj ali manj ugodne od tistih za proizvodnjo in trženje navedenih proizvodov v Uniji.

               (6)

               Uvoz gvana iz Madagaskarja zato ne sme več biti prepovedan.

               (7)

               Odločbo 2006/241/ES je zato treba ustrezno spremeniti.

               (8)

               Ukrepi iz tega sklepa so v skladu z mnenjem Stalnega odbora za prehranjevalno verigo in zdravje živali –

         SPREJELA NASLEDNJI SKLEP:
   Člen 1
   Člen 1 Sklepa 2006/241/ES se nadomesti z naslednjim:

      „Člen 1
      Ta sklep se uporablja za proizvode živalskega izvora, razen ribiških proizvodov, polžev in gvana s poreklom z Madagaskarja.“

   Člen 2
   Ta sklep je naslovljen na države članice.

      V Bruslju, 8. oktobra 2010

            Za Komisijo

         John DALLI

            Član Komisije

      (1)  UL L 24, 30.1.1998, str. 9.

      (2)  UL L 88, 25.3.2006, str. 63.

      (3)  UL L 273, 10.10.2002, str. 1.